Pajūrinis gluosnis

Pajūrinis gluosnis (Salix daphnoides) – magnolijūnų (Magnoliophyta) skyriaus, gluosninių (Salicaceae) šeimos, gluosnių (Salix) genties krūmedis.

miniatiūra|kairėje|200px|Pajūrinio gluosnio šakelė su vyriškais žirginėliais („katinukais“)
miniatiūra|kairėje|200px|Pajūrinio gluosnio šakelės su lapeliais
miniatiūra|kairėje|200px|Pajūrinio gluosnio morfologinis piešinys

 Paplitimas 
Savaime, bet negausiai paplitę dalyje Europos: Italijoje, Ispanijoje, Andoroje, Prancūzijoje, Liuksemburge, Vokietijoje, Austrijoje, Lichtenšteine, Šveicarijoje, Rumunijoje, Kroatijoje, Vengrijoje, Slovėnijoje, Čekijoje, Slovakijoje, Lenkijoje, Latvijoje, Estijoje, Švedijoje, Norvegijoje, Gudijoje, Ukrainoje, dalyje Rusijos. Retkarčiais aptinkami Danijoje, Suomijoje. Introdukuoti Britų salose.

Auga palei upių, ypač kalnų upių pakrantes ir vandeniui pralaidžių žvyringų, akmeningų aliuvinių samplovų.

 Paplitimas Lietuvoje 
Savaime paplitę Lietuvoje.

 Apibūdinimas 
Krūmedis, išaugantis neaukšto medžio ar didelio krūmo formos, iki 4–8 m, rečiau iki 13 m aukščio. Kamieno skersmuo apie 20 cm. Laja dažniausiai kūgiška, išsišakojanti iki 4–8 m skersmens. 2–2,5 cm ilgio ir 1–1,2 cm pločio žirginėliai pasirodo kovo–balandžio mėnesiais, dar prieš lapų išsiskleidimą. Lapų viršus blizgantis, tamsiai žalias, eliptiškos formos, pakraščiai negiliai dantyti, gale smailėjantys, 4–10 cm ilgio ir iki 2,5 cm pločio.

 Panaudojimas 
Naudojamas medicinoje, kadangi jo žievėje gausus salicino kiekisiucnredlist.org / Salix daphnoides.

Sodinami pajūrinių ir žemyninių kopų sutvirtinimui bei sodinami parkuose ir kelių pakraščiuose.

Lietuvoje per verbų sekmadienį, ypač Dzūkijoje ir Rytų Aukštaitijoje pagrindinė buvo verba iš gluosnių šakelės, įskaitant ir pajūrinį gluosnį, prie kurių pridedama ir kadagio šakeliųllbm.lt / VERBŲ SEKMADIENIS.

 Pajūrinis gluosnis kitomis kalbomis 
Germanų kalbomis – angliškai: European Violet-Willow, vokiškai: Reif-Weide, olandiškai: Berijpte wilg, švediškai: Daggvide.
Romanų kalbomis – ispaniškai: Sauce dafnoide.
Slavų kalbomis – rusiškai: Ива волчниковая, lenkiškai: Wierzba wawrzynkowa, čekiškai: Vrba lýkovcová.

 Taip pat skaityti 
 Lietuvos vietinės medžių ir krūmų rūšys

 Šaltiniai 

 Nuorodos 

 theplantlist.org / Salix daphnoides Vill.
 iucnredlist.org / Salix daphnoides

Kategorija:Gluosniniai
Kategorija:Medžiai ir krūmai